**แบบบันทึกองค์ความรู้รายบุคคล**

**1. ชื่อองค์ความรู้** แนวทางการพัฒนากลุ่มอาชีพ ตามแนวทางการสร้างสัมมาชีพชุมชนระดับหมู่บ้าน

**2. ชื่อเจ้าของความรู้** นางสาวบุษกร ก๋อนสืบ ตำแหน่ง นักวิชาการพัฒนาชุมชนชำนาญการ

สังกัด สำนักงานพัฒนาชุมชนอำเภอแม่ทะ

**3. หมวดองค์ความรู้ที่บ่งชี้** เทคนิคการสร้างแนวทางการพัฒนาอาชีพของครัวเรือนตามแนวทางสัมมาชีพชุมชน

**4. ที่มาและเป้าหมายของการจัดการความรู้**

นับตั้งแต่ปีงบประมาณ พ.ศ. 2560 เป็นต้นมา กรมการพัฒนาชุมชน ได้ดำเนินโครงการสร้างสัมมาชีพชุมชนตามหลักปรัชญาของเศรษฐกิจพอเพียง โดยการส่งเสริม พัฒนาอาชีพให้แก่ครัวเรือน เพื่อให้ครัวเรือนมีอาชีพที่สร้างรายได้ให้ตนเอง ทำให้เศรษฐกิจฐานรากมีความมั่นคง ชุมชนมีความเข้มแข็ง ประชาชนใช้ชีวิตอยู่ในชุมชนอย่างมีความสุข ด้วยการให้ชาวบ้านสอนชาวบ้าน ทำในสิ่งที่ชาวบ้านอยากทำ ซึ่งโครงการฯ ดังกล่าว ได้สร้างทีมวิทยากรที่มาจากปราชญ์ชาวบ้านในแต่ละหมู่บ้าน ที่มีความรู้ ทักษะในการประกอบอาชีพที่ประสบผลสำเร็จ และสามารถถ่ายทอดความรู้ ประสบการณ์ ทักษะต่าง ๆ เพื่อฝึกอบรมอาชีพให้แก่ครัวเรือนเป้าหมายในหมู่บ้าน จนสามารถนำไปประกอบอาชีพได้จริง

ดังนั้น ในการส่งเสริมอาชีพ ภายหลังการฝึกอบรมตามโครงการฯ เสร็จ นักวิชาการพัฒนาชุมชน จะต้องมีการติดตามผลการดำเนินงาน และส่งเสริม สนับสนุนให้ผู้ที่ประกอบอาชีพ ที่ผ่านการฝึกอบรม รวมกันเป็นกลุ่มอาชีพ เพื่อช่วยเหลือซึ่งกันและกัน มีความมั่นคงในการประกอบอาชีพ มีรายได้อย่างต่อเนื่อง ตลอดจนการพัฒนากลุ่มอาชีพ ให้ยั่งยืน ต่อยอดก้าวไปสู่การเป็นผู้ประกอบการชุมชนต่อไป

**5. วิธีการ/ขั้นตอนการจัดการความรู้**

5.1 ติดตามผลการดำเนินงานของหมู่บ้านสัมมาชีพชุมชน ร่วมกับทีมขับเคลื่อนฯ เพื่อติดตามความก้าวหน้า และเยี่ยมเยือนครัวเรือนสัมมาชีพในหมู่บ้านใหม่นาแขม หมู่ที่ 7 ตำบลแม่เมาะ

5.2 สรุปผลการติดตาม ประเมินผลความสำเร็จ และความพร้อม ความต่อเนื่องของครัวเรือนสัมมาชีพในหมู่บ้าน โดยวิเคราะห์ข้อมูลร่วมกับทีมวิทยากรสัมมาชีพในหมู่บ้านและทีมขับเคลื่อนฯ

5.3 พบปะ พูดคุย กับครัวเรือนสัมมาชีพ และทีมวิทยากรสัมมาชีพ เพื่อเติมเต็มในสิ่งที่ครัวเรือนต้องการเรียนรู้

5.4 แลกเปลี่ยนรู้เรียนรู้ ร่วมกัน ในการทำงานรูปแบบกลุ่ม ว่ามีผลการดำเนินงานเป็นอย่างไร เมื่อเทียบกับการทำด้วยตัวเอง

**6. ผลลัพธ์ที่ได้จากการจัดการความรู้**

6.1 เทคนิคและแนวทางในการทำงาน

การพัฒนาอาชีพครัวเรือนตามโครงการสร้างครัวเรือนสัมมาชีพ ในปีงบประมาณ พ.ศ. 2561 บ้านโป่งแน่น หมู่ที่ 4 ตำบลบ้านบอม เป็นหมู่บ้านเป้าหมายใหม่ ที่ได้รับการจัดสรรงบประมาณ ในการส่งเสริม สนับสนุน และฝึกทักษะอาชีพให้ครัวเรือน จำนวน 26 ครัวเรือน นำทีมโดยวิทยากรสัมมาชีพ นางสาวภัทรกันย์ สายหนิ้ว และทีมปราชญ์สัมมาชีพ จำนวน 4 คน ได้เป็นผู้ถ่ายทอดความรู้ ทักษะด้านต่าง ๆ ที่ตัวแทนครัวเรือนสัมมาชีพสนใจ ซึ่งปราชญ์สัมมาชีพ ทั้ง 5 คน มีความรู้ด้านต่าง ๆ เช่น ปลูกผักปลอดสารพิษ ผักไร้ดิน, ทำขนม, ขนมไทย, แปรรูปอาหาร, แปรรูปสมุนไพร จากเวทีการวิเคราะห์อาชีพที่ปราชญ์ได้นำเสนอเมนูอาชีพ พร้อมทั้งแนะนำ ข้อดี ข้อเสีย ช่องทางการตลาด และที่สำคัญคือความตั้งใจ ความมุ่งมั่นของครัวเรือน ซึ่งเป็นสิ่งสำคัญที่

- 2 –

จะทำให้ประสบผลสำเร็จหรือไม่ จากเวทีฯ อาชีพที่ครัวเรือนสนใจ คือ การทำอาชีพประเภทถนอมอาหารการทำปลาร้า ซึ่งครัวเรือนมีพื้นฐานแล้ว แต่ต้องการเรียนรู้ทักษะเพิ่มเติม ประกอบกับหมู่บ้าน เป็นแหล่งชุมชนใหญ่ มีแหล่งน้ำขนาดใหญ่ ตั้งอยู่ถึง 2 แห่ง คือ อ่างเก็บน้ำบ้านแม่วะ และได้รับแรงผลักดันจากผู้ใหญ่บ้าน ซึ่งพร้อมที่จะส่งเสริมให้ชาวบ้านในหมู่บ้านได้มีอาชีพ มีรายได้ และมีส่วนร่วมในการทำกิจกรรมภายในหมู่บ้าน

ช่วงระยะเวลาการฝึกทักษะอาชีพให้แก่ครัวเรือน ทีมวิทยากรปราชญ์สัมมาชีพได้แบ่งกลุ่ม และนัดหมายสมาชิกมาฝึก ณ อาคารเอนกประสงค์ของหมู่บ้าน ซึ่งมีเมนูอาชีพ คือ การให้ความรู้เกี่ยวกับการถนอมอาหารการทำปลาร้า เพื่อเก็บไว้รับประทานและเป็นอาชีพเสริมยามฤดูน้ำหลากและปลามีราคาถูก การฝึกอบรมใช้ระยะเวลาฝึก จำนวน 5 วัน ตั้งแต่วันที่ 5 – 9 มกราคม 2561

ภายหลังจากการฝึกอบรม พัฒนากรได้มีการติดตามผลการดำเนินงานของครัวเรือนสัมมาชีพ ร่วมกับทีมขับเคลื่อนฯ เพื่อติดตามความก้าวหน้า และเยี่ยมเยือนครัวเรือนสัมมาชีพในพื้นที่ ซึ่งพบว่าครัวเรือนบางส่วน ได้รวมกลุ่มกันถนอมอาหารเพื่อเก็บไว้รับประทานในครัวเรือนและจำหน่ายเพื่อสร้างรายได้ให้แก่ตนเอง เพื่อจัดตั้งกลุ่มอาชีพในหมู่บ้านสัมมาชีพ ดังนี้

1. เยี่ยมเยือนครัวเรือนสัมมาชีพในพื้นที่ โดยร่วมกับทีมปราชญ์สัมมาชีพ

2. สรุปผลการติดตาม ประเมินผลความสำเร็จ และความพร้อม ความต่อเนื่องของครัวเรือนสัมมาชีพ โดยวิเคราะห์ข้อมูลร่วมกับทีมวิทยากรสัมมาชีพในหมู่บ้าน

3. คัดแยกครัวเรือนที่มีความพร้อม สมัครใจ ที่มีแนวโน้มในการจัดตั้งกลุ่ม ตามแนวทางโครงการฯ และสามารถจัดตั้งกลุ่มอาชีพ ซึ่งจะสามารถพัฒนาได้

4. พบปะ พูดคุย กับครัวเรือนสัมมาชีพเป้าหมายอาชีพ และทีมวิทยากรสัมมาชีพ เพื่อเติมเต็มในสิ่งที่ครัวเรือนต้องการเรียนรู้ แลกเปลี่ยนประสบการณ์ ร่วมกัน

5. นัดหมายครัวเรือนเป้าหมาย เพื่อสร้างความรู้ ความเข้าใจในการจัดตั้งกลุ่มอาชีพ ขั้นตอน วิธีการเตรียมเอกสาร การบริหารจัดการ การพัฒนากลุ่ม การสร้างกลุ่มให้มีความยั่งยืนและต่อเนื่อง

6. ร่วมจัดตั้งกลุ่มอาชีพ จำนวน 1 กลุ่ม คือ กลุ่มแปรรูปถนอมอาหารด้านการเกษตร(ทำปลาร้า) ซึ่งมีสมาชิกกลุ่ม จำนวน 26 คน บริหารจัดการด้านเอกสาร เพื่อยื่นต่อสำนักงานพัฒนาชุมชนอำเภอแม่ทะ

ปัจจุบัน กลุ่มแปรรูปถนอมอาหารด้านการเกษตร(ทำปลาร้า) และได้รับการอบรมความรู้เพิ่มเติมจากปราชญ์ เพื่อต่อยอดกิจกรรมโดยการสนับสนุนวัสดุ อุปกรณ์ สำหรับการพัฒนาผลิตภัณฑ์ และเพิ่มทักษะด้านการผลิตภัณฑ์แก่สมาชิกจากสำนักงานพัฒนาชุมชนอำเภอแม่ทะ จากงบประมาณสนับสนุนสัมมาชีพชุมชนระดับหมู่บ้าน(บ้านใหม่)

6.2 ข้อพึงระวัง

1. การวิเคราะห์ข้อมูลความต้องการอาชีพ ต้องเกิดจากความต้องการของครัวเรือนอย่างแท้จริง

2. ทีมวิทยากรสัมมาชีพ ต้องมีความมุ่งมั่น ตั้งใจ เสียสละ และเข้าใจความต้องการของครัวเรือน

3. ต้องมีการติดตาม เยี่ยมเยือนสม่ำเสมอ

4. ต้องสร้างความตระหนักให้ครัวเรือนในการบริหารกลุ่มให้เข้มแข็ง และมีประสิทธิภาพ ต้องใช้

หลัก 5 ก และความเสียสละ มีความรักในงานที่ทำ

- 3 -

6.3 ปัจจัยแห่งความสำเร็จ

1. ความสามัคคี ปรองดองในกลุ่ม

2. การมีวัตถุประสงค์ร่วมกัน มีน้ำหนึ่งใจเดียวกัน

3. สามารถสร้างงาน สร้างรายได้ให้แก่ครัวเรือน สร้างเศรษฐกิจในชุมชน

4. มีความรัก ความเป็นเจ้าของ เพราะทุกคนเป็นส่วนหนึ่งของกลุ่ม

6.4 ปัญหาและวิธีการแก้ไข

ปัญหา

1. วัตถุดิบมีเฉพาะในฤดูน้ำหลาก

2. ช่องทางการตลาด

3. รูปแบบการถนอมอาหารสืบทอดจากปราชญ์ชาวบ้านและภูมิปัญญาดั้งเดิม

วิธีการแก้ไข

1. ระดมเงินออมจากสมาชิก เพื่อเป็นทุนในการดำเนินงานเริ่มแรก

2. ร่างระเบียบในการจัดสรรผลกำไร ให้ชัดเจน

3. แสวงหาแหล่งงบประมาณจากหน่วยงานที่เกี่ยวข้อง, ส่วนราชการในพื้นที่

4. ขอรับการสนับสนุนวิทยากร , ผู้มีประสบการณ์ จากหน่วยงานต่าง ๆ

5. ศึกษา เรียนรู้ สืบค้นข้อมูลจากแหล่งต่าง ๆ เพื่อพัฒนาผลิตภัณฑ์

6.5 ผลลัพธ์จากการแก้ปัญหาและการพัฒนาเรื่องนั้น

1. กลุ่มได้รับการสนับสนุนวิทยากร มาเพิ่มพูนความรู้ ด้านการผลิต จากปราชญ์ชาวบ้านและ

วิทยากรสัมมาชีพชุมชน

2. ได้นำเสนอโครงการฯ ขอรับการความรู้จากสำนักงานเกษตรอำเภอแม่ทะ

3. สามารถพัฒนาผลิตภัณฑ์ตามความต้องการของหมู่บ้าน/ชุมชน เพื่อเก็บรักษาไว้รับประทาน

เป็นการลดรายจ่าย เพิ่มรายได้ และอนาคตสามารถจำหน่ายเป็นรายได้อีกทางหนึ่ง